ඉතා දීර්ඝ ඉතිහාසයකට උරුමකම් කියන මෙම විහාරස්ථානයට වර්තමානය වනවිට අත්ව ඇති ඉරණමයි මේ.2004 වසරේදී බලපෑ සුනාමි ඛේදවාචකයෙන් ජයසුමන පිරිවෙන් විහාරස්ථානයේ විහාර මන්දිරය ඇතුළු ස්ථානවලට හානි සිදුවුණා.සුනාමි ඛේදවාචකය සිදුවී වසර 17ක් ගතව ඇතත් තවමත් මෙම විහාරස්ථානය ප්‍රතිසංස්කරණය කිරීම කෙරෙහි බලධාරීන්ගේ දෑස් විවාර නොවීම කනගාටුවටකරුණක්.මේ අතර, මහනුවර, හාරිස්පත්තුව ප්‍රදේශයේ පිහිටා ඇති පල්කුඹුර රජමහ විහාරස්ථානය ද මේ වනවිට අභාවයට යමින් තිබෙනවා.විහාරය වසර 600කට වඩා ඈත ඉතිහාසයකට උරුමකම් කියන මෙම විහාරස්ථානයේ ඉපැරණි බෞද්ධ බිතුසිතුවම් සහ නිර්මාණයන් මේ වනවිට විනාශවෙමින් පවතින්නේ බලධාරීන්ගේ අවධානය යොමු නොවීම හේතුවෙන්.විහාරස්ථානයේ ඉපැරණි කැටයම්වලට අත්ව ඇති ඉරණමයි මේ.විහාරාධිපති හිමියන් පවසන්නේ, පස්වන බුවනෙකබාහු රජතුමන් විසින් විහාරස්ථානයට පූජා කරනු ලැබූ ඉඩම්ද මේ වනවිට අහිමි වෙමින් පවතින බවයි.